1. melléklet
Budapest  Főváros Önkormányzat Közgyűlésének
   /2011.(……….) önkormányzati rendelete
a Fővárosi Önkormányzat Szervezeti és Működési Szabályzatáról szóló
55/2010. (XII. 9.) Főv. Kgy. rendelet módosításáról

Budapest Főváros Közgyűlése a Magyar Köztársaság Alkotmányáról szóló 1949. évi XX. törvény 44/A. § (2) bekezdésében meghatározott eredeti jogalkotói hatáskörében és a helyi önkormányzatokról szóló 1990. évi LXV. törvény 18. §. (1) bekezdésében meghatározott feladatkörében eljárva a következőket rendeli el.:

1. §

A Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. rendelet 1. sz. melléklete a következő pontokkal egészül ki:

„13. A fővárosi díszkivilágítási berendezések üzemeltetése.
14. A fővárosi ideiglenes díszkivilágítási berendezések üzemeltetése (például: karácsonyi díszkivilágítás).”

2. §

Ez a rendelet a kihirdetését követő hónap első napján lép hatályba, és a hatálybalépést követő napon hatályát veszti.






Sárádi Kálmáné dr.						Tarlós István
főjegyző							főpolgármester

I N D O K O L Á S

Általános indokolás

A helyi önkormányzatokról szóló 1990. évi LXV. törvény 63/A. §-a határozza meg a Fővárosi Önkormányzat feladat- és hatáskörét, miszerint:
„d) […] közreműködik a főváros energiaellátásának, közvilágításának biztosításában; […];”
A fentiek alapján csak a közvilágítás tekinthető a Fővárosi Önkormányzat kötelező feladatának, a díszkivilágítás nem, ezért szükséges módosítani a Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. rendelet (továbbiakban SZMSZ) 1. számú mellékletét.

Az SZMSZ 1. számú melléklete tartalmazza a Fővárosi Közgyűlés önként vállalt önkormányzati feladatainak jegyzékét, és ez nem tartalmazza a fővárosi díszvilágítási berendezések üzemeltetését, ezért ennek kiegészítése szükséges a 2. melléklet szerint.

Részletes indokolás

Az 1. §-hoz

A rendelet melléklete a kiegészítést tartalmazza.

A 2. §-hoz

A hatálybalépésre vonatkozó rendelkezést tartalmazza.

